האלבום הבא של קרפנטר היה "Stones in the Road "ב-1994, עליו נכתב בעיתון "היום בארה " ב" "בלי להישמע כלל כפי שכוכבת קאנטרי הייתה אמורה להישמע בעבר, קרפנטר היא אחת הכוכבות הגדולות של הז'אנר." "Stones in the Road" מכר רק בסביבות שני מיליון עותקים, אבל הוא היה הצלחת קרוס-אובר והיה לפופולרי בקרב קהלים מחוץ לז'אנר הקאנטרי. גם ב-1994, קרפנטר תרמה את השיר "Willie Short" לאלבום ההתרמה למען האיידס "Red Hot + Country". האלבום השישי של קרפנטר, "Place in the World", יצא ב-1996 לשלל תשבחות, בפרסומים מגוונים כמו "TIME", "פיפל", "Elle", "ניו יורק פוסט", "USA Today" ו"הבוסטון גלוב".
ב-1996, הקאבר של קרפנטר לשירו של ג'ון לנון "Grow Old With Me", מתוך אלבום מחווה ללנון, "Working Class Hero", הפך ללהיט במצעד המוזיקה העכשווית. שירה "10,000 Miles" היה לשיר ההיכר של הסרט משנת 1996 סרט לכל המשפחה "Fly Away Home."
שנות ה-2000.
ב-2001, קרפנטר הוציאה את אלבום האולפן הראשון שלה מזה חמש שנים, "Time*Sex*Love". בביקורת ב"ניו יורק טיימס" נכתב כי באלבום "קשה יותר מאשר אי פעם להגדיר [את קרפנטר] מבחינה סגנונית".
"Time*Sex*Love" נמכר בפחות עותקים מאשר עבודתה המוקדמת יותר של קרפנטר, ורק סינגל אחד ממנו עלה למצעדים, "Simple Life", אשר הגיע לשיאו למקום 53 במצעד Hot Country Songs.
בשנת 2004, קרפנטר הוציאה את "Between Here and Gone", אלבום נוגה שהתייחס לאירועים כגון פיגועי 11 בספטמבר ומותו של הזמר דייב קרטר. האלבום זכה לביקורות מהטובות בקריירה שלה.
אלבום האולפן התשיעי של קרפנטר, "The Calling", יצא בשנת 2007, וכלל התייחסויות לסוגיות של פוליטיקה עכשווית, כולל להשפעה של הוריקן קתרינה ("Houston"), וסולידריות עם הדיקסי צ'יקס, אשר חוו התייחסות שלילית מאוהדי קאנטרי בשל התנגדותן למלחמה ("On With the Song"). בתוך פחות משלושה חודשים לאחר השקת האלבום, נמכרו יותר מ-100,000 עותקים בארצות הברית, ללא סיוע משמעותי של השמעה בתחנות קאנטרי מסחריות. בסוף אותה שנה יצא אלבום חג המולד, "Come Darkness, Come Light", ששילב חומר מקורי ומסורתי. שני אלבומים אלה יצאו בלייבל Zoë .
אלבומה העשירי, "The Age of Miracles" יצא ב-27 באפריל 2010. הוא הגיע מיד למקום 28 במצעד האלבומים, המקום הגבוה ביותר שהגיעה אליו מאז 1996.
ב-2012 יצא האלבום, "Ashes and Roses; "ב-2013 הקליטה בפעם הראשונה עם תזמורת, שיצא בתחילת 2014 בשם "Songs from the Movie". ב-2016, עברה לחברת תקליטים חדשה, איתם הוציאה שני אלבומים עד כה, "The Things That We Are Made Of" ב-2016, ו-"Sometimes Just the Sky" ב-2018.
חיים אישיים.
בשנת 2002 קרפנטר נישאה לקבלן טים סמית'. הם התגרשו ב-2010.
לאורך הקריירה שלה, תמכה קרפנטר באופן פעיל במספר ארגונים למטרות שונות, ביניהם CARE (אחד הארגונים ההומניטריים הבינלאומיים הוותיקים ביותר) וכן Habitat for Humanity (ארגון שבונה בתים עבור משפחות חסרות אמצעים). היא גם ערכה הופעות לגיוס כספים למטרות כגון מיגור של מוקשים.
קרפנטר מתגוררת באפטון, וירג'יניה.
פרסים.
Academy of Country Music
Americana Music Honors &amp; Awards
Country Music Association
פרסי גראמי
תואר לשם כבוד
פרס באפט&quot;א לטלוויזיה להופעה הקומית הטובה ביותר
דף זה מציג את הזוכים והמועמדים לפרס באפט"א לטלוויזיה להופעה הקומית הטובה ביותר, מאז ייסודו ב-1994.
האקדמיה הבריטית לאמנויות הקולנוע והטלוויזיה (BAFTA) הוא ארגון בריטי המעניק פרסים שנתיים בתחומי הקולנוע, טלוויזיה, קולנוע וטלוויזיה לילדים, ומדיה אינטראקטיבית. החל מ-1994 (בטקס שנערך ב-1995) הוענק הפרס להופעה קומית הטובה ביותר במסגרת חלוקת הפרסים השנתית.
לפני 1994 הפרס לתפקידים קומיים הוענק בקטגוריית "הופעת הבידור הקל הטובה ביותר".
החל מ-2009 (בטקס שנערך ב-2010) הוענקו שני פרסים נפרדים פרס להופעה הקומית הטובה ביותר של גבר ופרס נפרד להופעה הקומית הטובה ביותר של אישה.
קבוצת מניה
קבוצת מניה היא חברה ישראלית המתמחה בייצור ושיווק מוצרי בשר שאינם כשרים. וכן רשת חנויות קמעונאיות המונה 18 סניפים.
היסטוריה.
ראשיתה של הקבוצה בהרמן מניה, שעלה לישראל מרומניה. מניה היה קבלן בניין שנחשף לנושא גידול חזירים בעת שעבד ביישובים בגליל. בשנת 1964 פתח מניה חווה לגידול חזירים בצריפין, אך בעקבות חוק איסור גידול חזיר נאלץ הרמן להעתיק את חוות החזירים ליישוב אעבלין שבצפון הארץ, בו לא הייתה מניעה לגדל חזירים.
בניו של הרמן יעקב ומאיר פתחו בשנת 1995 מפעל לייצור נקניקים ובשרים מעושנים באזור התעשייה בראשון לציון. בשנת 1997 נפתחה חנות מפעל. בשנת 2000 נפתחה חנות נוספת לממכר מוצרי הקבוצה. נכון לשנת 2018 מונה הרשת 17 סניפים, הצפוני שבהם בקריית ים והדרומי בבאר שבע. בשנת 2007 נמנו 70% מלקוחות הרשת על קהל יוצאי מדינות ברית המועצות לשעבר. בשנה זו לרשת היו 6 סניפים ומחזור מכירות הקבוצה עמד על כ-300 מיליון שקלים.
בשנת 2001 החלה הקבוצה לייצר מוצרי בצק ומאפים ממולאים, בתחילה עם שותף אך כיום קו הייצור בבעלות מלאה של החברה.
בשנת 2011 החלה החברה בייבוא, שיווק והפצה של מוצרי מזון יבש, אלכוהול, ממתקים ומזון קפוא.
נכון לשנת 2020 קבוצת מניה היא בעלים של חוות החזירים הגדולה ביותר בישראל, והיא מספקת כ-35% מתצרוכת הבשר הלא כשר במדינה. הקבוצה מעסיקה כ-500 עובדים.
גיא חדידה
גיא חדידה (נולד ב-23 ביולי 1995) הוא כדורגלן ישראלי, המשחק בעמדת הקשר ההתקפי.
ביוגרפיה.
חדידה החל את דרכו במחלקת הילדים של הפועל באר שבע. החל מעונת 2008/2009 החל חדידה לשחק כדורגל במחלקת הנוער של הפועל תל אביב. ב-2 במאי 2015 ערך את הופעת הבכורה שלו בקבוצה הבוגרת, כשנכנס כמחליף בניצחון 1–2 נגד מכבי נתניה. במהלך אותה עונה ערך חדידה שתי הופעות בלבד בקבוצה הבוגרת ולסירוגין שיחק גם בקבוצת הנוער בה היה מלך השערים של הקבוצה עם 13 שערים, מתוכם 12 בליגה.
לקראת עונת 2015/2016, חתם חדידה בהפועל ניר רמת השרון מהליגה הלאומית. את משחקו הראשון בקבוצה עשה חדידה ב-24 באוגוסט, כשעלה כמחליף בהפסד 2–3 להפועל רמת גן. בהמשך העונה עבר חדידה למכבי יבנה, בה פרץ עם שלושה שערים מתוך 18 הופעות. סך הכל בעונת 2015/2016 שיחק חדידה 30 משחקים בכל המסגרות, מתוכם כבש חמישה שערים.
ב-13 ביולי 2016 חתם חדידה בהפועל כפר סבא. בכפר סבא היה שחקן משלים כאשר שיחק 16 משחקים מתוכם פתח בשלושה משחקים וכבש שער בודד בהפסד 2–3 למכבי חיפה ב-13 בספטמבר. בסיום העונה ירד איתה לליגה הלאומית. בקיץ נפצע השחקן בכתף ושוחרר מהקבוצה.
את עונת 2017/2018 התחיל חדידה ללא קבוצה, וב-22 בנובמבר 2017 חזר השחקן להפועל כפר סבא. כיוון שכרטיס השחקן של חדידה היה שייך לכפר סבא היה יכול השחקן לשחק בקבוצה עוד לפני חלון העברות של ינואר. לאחר שבעה משחקים בלבד שוחרר חדידה מהקבוצה וחתם בבית"ר תל אביב רמלה. בבית"ר תל אביב רמלה היה חדידה אחד מעוגני הקבוצה כאשר שיחק ב-16 משחקים ופתח בהרכב בכל המשחקים, בנוסף כבש השחקן שלושה שערים בקבוצה.
ב-19 ביולי 2018 חתם חדידה לעונה עם אופצייה לשתיים נוספות בהפועל חיפה. את משחק הבכורה שלו בקבוצה עשה חדידה בניצחון של הפועל חיפה 4–5 בפנדלים על הפועל באר שבע, שבסיומה זכתה הקבוצה בתואר אלוף האלופים. בנוסף שיחק השחקן עם הפועל חיפה במוקדמות הליגה האירופית, עד להדחתה בסיבוב השלישי לאטאלנטה האיטלקית. ב-10 בדצמבר 2018, כבש חדידה את שער הבכורה שלו בקבוצה בניצחון 0–3 על הפועל רעננה.
את עונת 2019/2020 פתח חדידה בהפועל חיפה, כאשר שיחק בכל משחקי גביע הטוטו של הקבוצה ואף עלה כמחליף בשני משחקי ליגה נוספים. ב-2 באוקטובר 2019, חתם חדידה במכבי פתח תקווה ששיחקה באותה עונה בליגה הלאומית.
ב-25 ביוני 2021 חתם חדידה בהפועל ירושלים.
חדידה הוא בוגר תואר ראשון בחינוך וחברה, עם התמחות בספורט ב.
נבחרת ישראל.
חדידה זומן לנבחרת ישראל עד גיל 18, בה שיחק שני משחקים, בהפסדים 1–4 לגרמניה ו-0–2 לסרביה.
סימון תמר
סימון תמר אלוש (בערבית: سيمون تمار, בצרפתית: Simone Tamar; 15 בינואר 1932 – 15 בינואר 1982) הקרויה גם "קול הזהב של קונסטנטין", הייתה זמרת יהודיה-אלג'יראית שלמרות שני אלבומיה היחידים וחייה הקצרים, התמקמה היטב כאחד הקולות היפים והבולטים של מוזיקת המאלוף מקונסטנטין.
קורות חיים.
נולדה בסוק אהראס שבאלג'יריה למשפחה יהודית. כבר מגיל צעיר החלה לשיר בבתים באירועים משפחתיים. מיד לאחר הופעתה הראשונה בציבור ב-1976, נתפרסמה במהרה והפכה אהודה והחלה להופיע עם מיטב המעללמים של קונסטנטין, ובראשם שייח׳ ריימונד שהיה המורה שלה (חמו של אנריקו מסיאס שנחשב לסמל ענק של מוזיקת המאלוף האלג׳יראית-תוניסאית המיוחדת לקונסטנטין ואשר נרצח בידי קיצוניים ב-1961)
המשיכה להישאר בקשר עם העיר קונסטנטין גם לאחר עזיבת מרבית היהודים בין 1950–60 ועזבה את אלג'יריה הרבה אחרי שקיבלה את עצמאותה. ב-1981 הקליטה את שני אלבומיה היחידים ב-פריז.
נפטרה בפריז ב-15 בינואר 1982, כשהיא חוגגת את יום הולדתה החמישים.
טופולב Tu-22M
טופולב Tu-22M (ברוסית: Туполев Ту-22М; קוד דיווח נאט"ו: בקפייר) הוא מטוס על-קולי, עם כנף בעלת גאומטריה משתנה, המשמש כמפציץ אסטרטגי ארוך טווח שפותח על ידי חברת טופולב ומשרת את פיקוד התעופה ארוכת הטווח של חיל האוויר הרוסי (בשפת המקור: Командование дальней авиации).